stanford-oval/wikipedia huggingface dataset:
มารินะ อิโนอูเอะ
ผลงานพากย์

แชมเปี้ยนขนมปัง สูตรดังเขย่าโลก (คัมมุริ ชิเงรุ)
ซาโยนาระ คุณครูผู้สิ้นหวัง (คิตสึ จิริ)
มินามิเกะ สามสาวซ่าฮายกแก๊ง (มินามิ คานะ)
เซคิเร (ทสึกิอุมิ)
อุมิเนะโกะโนะนะกุโคะโระนิ (อุชิโรมิยะ เจชิกะ)
ผู้พิทักษ์สลับขั้ว (เซโน นัตสึรุ)
ปริศนารักสลักแค้นข้ามภพ (มุราซาเมะ โทโกะ)
ผ่าพิภพไททัน (อาร์มิน อาร์แลร์ท)
พิชิตรัก พิทักษ์โลก (ยาโตงามิ โทวกะ)
ไอดอลสาวชาวไร่ (โยชิดะ โคโจ)
พี่น้องปริศนาโรงเรียนมหาเวท (วาตานาเบะ มาริ)
ตราบวันฟ้าใส (โคดะ เคียวโกะ)
มายฮีโร่ อคาเดเมีย (ยาโอโยโรซึ โมโมะ)
แคมป์สบายสไตล์สาว ๆ (คางามิฮาระ ซากุระ)
มหาเวทย์ผนึกมาร (เซนอิง มาอิ)
มาริยะ อิเซะ

| มาริยะ อิเซะ |
| --- | --- |
伊瀬 茉莉也
เกิด:  (1988-09-25) 25 กันยายน ค.ศ. 1988 (36 ปี) จังหวัดคานางาวะ ประเทศญี่ปุ่น
ชื่ออื่น: รียะ (リーヤ)
อาชีพ: นักพากย์
องค์การ: อครอสเอนเทอร์เทนเมนต์
ส่วนสูง: 152 ซม.
มาริยะ อิเซะ (伊瀬 茉莉也, 25 กันยายน 1988 -) เป็นนักพากย์ และ นักแสดง ชาวญี่ปุ่น สังกัดอครอสเอนเทอร์เทนเมนต์ เกิดที่เมืองโยโกฮามะ จังหวัดคานางาวะ
ผลงานพากย์

แอร์เกียร์ ขาคู่ทะลุฟ้า (โนยามาโนะ ริงโงะ)
Yes! พรีเคียว 5 (คาสึงาโนะ อุราระ)
เส้นทางฝันของสาวน้อยขนมหวาน (ยามางิชิ เรมง)
ผ่าพิภพดงผีดิบ (ยุกินะ)
ผ่าเหวนรก (เร็ก)
โคตรเซียนโรงเรียนพนัน (อิกิชิมะ มิดาริ)
พันธสัญญาเนเวอร์แลนด์ (เรย์)
ชุดกะลาสีของอาเคบิจัง (ทัตสึโมริ ไอ)
มนุษย์เลื่อยยนต์ (ฮิเมโนะ)
ยุคหินกลาง (แก้ความกำกวม)

ยุคหินกลาง ในสาขาโบราณคดี อาจหมายถึง
ยุคหินกลาง (แอฟริกา) (middle stone age) เป็นยุคหนึ่งในยุคก่อนประวัติศาสตร์แอฟริการะหว่างยุคหินต้น (Early Stone Age) และยุคหินหลัง ๆ (Later Stone Age) โดยทั่วไปพิจารณาว่าเริ่มประมาณ 280,000 ปีก่อนและยุติประมาณ 50,000-25,000 ปีก่อน ยุคหินกลาง (แอฟริกา) มีอายุคาบเกี่ยวกับแต่ไม่เหมือนยุคหินเก่ากลาง (middle paleolithic) และไม่ใช่ยุคหินกลาง (mesolithic) ที่ใช้กับสิ่งที่พบในยูเรเชีย
ยุคหินกลาง (ยูเรเชีย) (mesolithic) เป็นวัฒนธรรมหรือช่วงเวลาระหว่างยุคหินเก่า (paleolithic) และยุคหินใหม่ (neolithic) โดยมีช่วงเวลาต่าง ๆ กันในยูเรเชีย เช่น ในยุโรปตะวันออกเฉียงเหนือประมาณ 10,000-5,000 ปีก่อนคริสต์ศักราช แต่ในลิแวนต์ แม้วัสดุที่มาจากช่วง 20,000-9,500 ปี ก็เรียกว่าเป็นของยุคหินกลางเหมือนกัน
ยุคหินเก่ากลาง (middle paleolithic) เป็นส่วนกลางของยุคหินเก่า (paleolithic, old stone age) โดยใช้กับสิ่งที่พบในยุโรป แอฟริกา และเอเชีย แต่สิ่งที่พบในแอฟริกา จะใช้คำว่า middle stone age
รัฐมนตรีช่วยว่ากระทรวงการต่างประเทศสหรัฐ

| รัฐมนตรีช่วยว่าการกระทรวงการต่างประเทศสหรัฐอเมริกา |
| --- | --- |
ตราประจำกระทรวง
ธงประจำตำแหน่งรัฐมนตรีช่วยต่างประเทศ
ผู้ดำรงตำแหน่งคนปัจจุบัน เวนดี เชอร์แมน ตั้งแต่ เมษายน 14, 2021
กระทรวงการต่างประเทศสหรัฐอเมริกา
การเรียกขาน: ท่านรัฐมนตรีช่วยฯ
รายงานต่อ: รัฐมนตรีว่าการกระทรวงการต่างประเทศสหรัฐ
ที่ว่าการ: วอชิงตัน ดีซี
ผู้แต่งตั้ง: ประธานาธิบดีสหรัฐอเมริกาด้วยความยินยอมและเห็นชอบโดยวุฒิสภาสหรัฐอเมริกา
วาระ: ไม่กำหนดวาระ
สถาปนา: กรกฎาคม 13, 1972
คนแรก: จอห์น เอ็น เนอร์วินน์ ที่2
เงินตอบแทน: ตารางเงินเดือนผู้บริหารระดับ 2
เว็บไซต์: Official website
รัฐมนตรีช่วยว่าการกระทรวงการต่างประเทศสหรัฐอเมริกา เป็นตำแหน่งที่รองจากรัฐมนตรีว่าการกระทรวงการต่างประเทศ
รัฐมนตรีช่วยว่าการกระทรวงการต่างประเทศสหรัฐอเมริกา เป็นตำแหน่งรองจากรัฐมนตรีว่าการกระทรวงการต่างประเทศ  ถ้าหากรัฐมนตรีว่าการกระทรวงการต่างประเทศ นั้นลาออกหรือถึงแก่กรรม รัฐมนตรีช่วยว่าการฯ จะทำหน้าที่รัฐมนตรีแทนจนกว่าประธานาธิบดีจะเสนอชื่อและวุฒิสภายืนยันการเข้ารับตำแหน่ง  ตำแหน่งนี้ถูกสร้างขึ้นในปี พ. ศ. 2515 ก่อนวันที่ 13 กรกฎาคม พ.ศ. 2515 ปลัดกระทรวงการต่างประเทศสหรัฐอเมริกา นับเป็นเจ้าหน้าที่อาวุโสลำดับที่หนึ่งถัดจากรัฐมนตรีว่าการกระทรวงการต่างประเทศ ซึ่งปัจจุบัน ผู้ดำรงตำแหน่งคือ จอห์น ซัลลิแวน จากพรรครีพับลิกัน
กระทรวงการต่างประเทศถือเป็นกระทรวงเดียวของรัฐบาลกลางที่มีรัฐมนตรีช่วย 2 ตำแหน่ง (อีกตำแหน่งคือ รัฐมนตรีช่วยว่าการกระทรวงการต่างประเทศสหรัฐอเมริกาด้านการจัดการทรัพยากร) ในทางปฏิบัติตำแหน่งรัฐมนตรีช่วยต่างประเทศนี้นั้น จะสามารถเข้าปฏิบัติหน้าที่ได้เป็นลำดับแรก ซึ่งเป็นอานิสงค์จากรัฐบัญญัติว่าด้วยการปฏิรูปเพื่อป้องกันการว่างเว้นผู้บริหาร แต่ทั้งนี้รัฐมนตรีช่วยทั้ง 2 ตำแหน่งมีศักดิ์ และ สิทธิ์เท่ากันในการรักษาการรัฐมนตรีว่าการกระทรวงฯ หากไม่ขัดต่อข้อกฎหมาย
ยุคหินใหม่

| --- | --- |
บ้านเรือนยุคหินใหม่บี สมัยก่อนมีเครื่องปั้นดินเผา ใน Aşıklı Höyük ปัจจุบันอยู่ในประเทศตุรกี
สมัย: ยุคปลายของยุคหิน
ช่วงเวลา: 10,000–4,500 ปีก่อนคริสต์กาล (2,200 ปีก่อนคริสต์กาลในยุโรปตะวันตก)
ก่อนหน้า: หินกลาง, เอพิพาเลโอลิธิก
ถัดไป: ทองแดง
หินใหม่ เป็นยุคทางโบราณคดี ถือเป็นส่วนสุดท้ายของยุคหิน ในยุโรป เอเชีย และแอฟริกา ลักษณะที่เกิดขึ้นในยุคหินใหม่ได้แก่การเริ่มต้นทำเกษตรกรรม, การทำปศุสัตว์ และการเปลี่ยนผ่านจากวิถีชีวิตแบบล่าและเก็บของป่า มาสู่การตั้งถิ่นฐาน คำว่า 'Neolithic' ประดิษฐ์ขึ้นโดยเซอร์จอห์น ลับบัก เมื่อปี 1865 เพื่อสรุประบบสามยุค ยุคหินใหม่เริ่มต้นเมื่อราว 12,000 ปีก่อน ในช่วงที่การทำเกษตรกรรมเริ่มมีขึ้นในตะวันออกใกล้ตามด้วยพื้นที่อื่นของโลกในภายหลัง
พฤณท์ สุวรรณทัต

| พลเอกพฤณท์ สุวรรณทัตม> ป.ช., ม.ว.ม., ช.ด., ร.จ.ม. |
| --- | --- |

รัฐมนตรีช่วยว่าการกระทรวงคมนาคม
ดำรงตำแหน่ง 27 ตุลาคม 2555 – 22 พฤษภาคม 2557
นายกรัฐมนตรี: ยิ่งลักษณ์ ชินวัตร
ก่อนหน้า: พลตำรวจโท ชัจจ์ กุลดิลก ชัชชาติ สิทธิพันธุ์
ถัดไป: อาคม เติมพิทยาไพสิฐ
 
ข้อมูลส่วนบุคคล
เกิด: 24 เมษายน พ.ศ. 2495 (72 ปี)
พรรคการเมือง: เพื่อไทย (2552—ปัจจุบัน)
คู่สมรส: ธาราณี สุวรรณทัต

พลเอก พฤณท์ สุวรรณทัต อดีตรัฐมนตรีช่วยว่าการกระทรวงคมนาคม ในรัฐบาลยิ่งลักษณ์ ชินวัตร ชุดที่ 3 อดีตที่ปรึกษาศูนย์รักษาความสงบ ในรัฐบาล ยิ่งลักษณ์ ชินวัตร เป็น อดีตผู้บัญชาการทหารกองพลที่ 1 รักษาพระองค์  อดีตนายทหารราชองครักษ์พิเศษและเป็นนักเรียนเตรียมทหารรุ่นที่ 10
ประวัติ

พล.อ.พฤณท์ เกิดเมื่อวันที่ 24 เมษายน พ.ศ. 2495 เป็นบุตรคนที่สามของ พล.อ.ทวนทอง สุวรรณทัต อดีตปลัดกระทรวงกลาโหม และคุณหญิงพร้อมพงศ์ มีพี่น้อง 4 คน ได้แก่
พลเอก พฤทธิ์ สุวรรณทัต
พลเอก พฤกษ์ สุวรรณทัต อดีตที่ปรึกษาสำนักงานปลัดกระทรวงกลาโหม
พลเอก พฤณท์ สุวรรณทัต
พลเอก พฤษภะ สุวรรณทัต ตุลาการทหารสูงสุด
พลโท พันลึก สุวรรณทัต อดีตหัวหน้าสำนักปลัดกระทรวงกลาโหม อดีตผู้ทรงคุณวุฒิพิเศษสำนักงานปลัดกระทรวงกลาโหม และราชองครักษ์เวร
จบการศึกษาจากโรงเรียนเตรียมทหาร รุ่นที่ 10 (ตท.10) เป็นเพื่อนร่วมรุ่นกับ พ.ต.ท.ทักษิณ ชินวัตร อดีตนายกรัฐมนตรี, พล.อ.ทรงกิตติ จักกาบาตร์, พล.อ.อนุพงษ์ เผ่าจินดา, พล.ร.อ.กำธร พุ่มหิรัญ เป็นต้น และเป็นลูกพี่ลูกน้องกับ พล.อ.อ.สุกำพล สุวรรณทัต รัฐมนตรีว่าการกระทรวงกลาโหม
ด้านชีวิตครอบครัว พล.อ.พฤณท์ สมรสกับนางธาราณี สุวรรณทัต มีบุตรสาว 2 คน คือ
นางสาวปาลิตา สุวรรณทัต สมรสกับ นายจักรพันธ์ เลิศวิเศษปัญญา
นางสาวลริสสา สุวรรณทัต
การทำงาน

พล.อ.พฤณท์ เคยดำรงตำแหน่งผู้บัญชาการกองพลที่ 1 รักษาพระองค์ (พล.1 รอ.), หัวหน้าฝ่ายเสนาธิการ (เสธ.) ประจำรัฐมนตรีว่าการกระทรวงกลาโหม และกรรมการบริษัท วิทยุการบินแห่งประเทศไทย จำกัด ต่อมาเมื่อวันที่ 27 ตุลาคม พ.ศ. 2555 ได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงคมนาคม ในสมัยที่ยิ่งลักษณ์ ชินวัตร เป็นนายกรัฐมนตรี
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2534 –  เหรียญราชการชายแดน (ช.ด.)
พ.ศ. 2523 –  เหรียญจักรมาลา (ร.จ.ม.)
พิมพ์รพี พันธุ์วิชาติกุล

| พิมพ์รพี พันธุ์วิชาติกุลท> ช., ท.ม..ข้อมูลส่วนบุคคล |
| --- | --- |
เกิด: 27 กุมภาพันธ์ พ.ศ. 2515 (52 ปี) เขตหนองจอก กรุงเทพมหานคร
พรรคการเมือง: ประชาธิปัตย์ (2536–ปัจจุบัน)

พิมพ์รพี พันธุ์วิชาติกุล (เกิด 27 กุมภาพันธ์ พ.ศ. 2515) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ เป็นบุตรสาวของพิเชษฐ พันธุ์วิชาติกุล อดีตกรรมการสภาที่ปรึกษาพรรคประชาธิปัตย์
ประวัติ

ดร.พิมพ์รพี พันธุ์วิชาติกุล (ชิ้อเล่น น้ำผึ้ง) เกิดเมื่อวันที่ 27 กุมภาพันธ์ พ.ศ. 2515 เป็นบุตรสาวคนโตของ พิเชษฐ พันธุ์วิชาติกุล กับ ลลิดา พันธุ์วิชาติกุล สำเร็จการศึกษาระดับปริญญาตรี เศรษฐศาสตรบัณฑิต จากจุฬาลงกรณ์มหาวิทยาลัย ปริญญาโท Master of Policy Econonics. University of Illinois (Urbana Champaign) และปริญญาเอก ปรัชญาดุษฎีบัณฑิต (การเมือง) จากมหาวิทยาลัยรามคำแหง
การทำงาน

พิมพ์รพี พันธุ์วิชาติกุล ประกอบธุรกิจโรงแรมและภัตตาคาร และธุรกิจสวนพนมชัย สวนปาล์มเก่าแก่ของจังหวัดกระบี่ ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ลงสมัครสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ โดยการสนับสนุนของบิดา และได้รับเลือกตั้งเป็นครั้งแรก โดยการเลื่อนขึ้นมาแทน พีระพันธุ์ สาลีรัฐวิภาค
พิมพ์รพี พันธุ์วิชาติกุล มีบทาทในการอภิปราย แสดงความคิดเห็นเกี่ยวกับสถานการณ์การระบาดทั่วของโควิด-19 ในประเทศไทยหลายครั้ง ทั้งในสภาผู้แทนราษฎรและในสังคมออนไลน์
นอกจากนั้นเธอยังเป็นกรรมการบริหารพรรคประชาธิปัตย์ ชุดที่นำโดย จุรินทร์ ลักษณวิศิษฎ์
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
ยุคอาซูกะ

ระยะเวลาของ ยุคอาซูกะ (ญี่ปุ่น: 飛鳥時代; โรมาจิ: Asuka-jidai) อยู่ในประวัติศาสตร์ของญี่ปุ่นในช่วง ค.ศ. 538–710 ราชอาณาจักรมากมายตั้งในพื้นที่นี้ในช่วงเวลานี้ ระยะเวลาของยุคอาซูกะมีการเปลี่ยนแปลงทางด้าน สังคม และการเปลี่ยนรูปการเมืองน้อย
ยงยุทธ นพเกตุ

| ยงยุทธ นพเกตุม> ว.ม., ป.ช. |
| --- | --- |

สมาชิกสภาผู้แทนราษฎรจังหวัดระนอง
ดำรงตำแหน่ง 22 เมษายน พ.ศ. 2522 – 29 เมษายน พ.ศ. 2531   (9 ปี 7 วัน)
ก่อนหน้า: กวีศักดิ์ เหมะภูติ
ถัดไป: ทองหยด จิตตวีระ
สมาชิกสภาผู้แทนราษฎร   แบบบัญชีรายชื่อ
ดำรงตำแหน่ง พ.ศ. 2544 – 5 มกราคม พ.ศ. 2548
ก่อนหน้า: สุธรรม แสงประทุม   (ลาออก)
 
ข้อมูลส่วนบุคคล
เกิด: 17 เมษายน พ.ศ. 2489 (78 ปี) อำเภอแปลงยาว จังหวัดฉะเชิงเทรา ประเทศไทย
พรรคการเมือง: สยามประชาธิปไตย (2522–2526)   กิจสังคม (2526–2529) ประชาธิปัตย์ (2529–2544) ไทยรักไทย (2544–2550)

ยงยุทธ นพเกตุ (เกิด 17 เมษายน พ.ศ. 2489) อดีตสมาชิกสภาผู้แทนราษฎรจังหวัดระนอง 3 สมัย และอดีตสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย
ประวัติ

ยงยุทธ นพเกตุ เกิดเมื่อวันที่ 17 เมษายน พ.ศ. 2489 เป็นบุตรของนายกระจ่าง กับนางมณฑา นพเกตุ สำเร็จการศึกษา ระดับมัธยมศึกษาตอนต้น จากโรงเรียนเซนต์หลุยส์
งานการเมือง

ยงยุทธได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2522 สังกัดพรรคสยามประชาธิปไตย และได้รับเลือกเรื่อยมา รวม 3 ครั้ง
ยงยุทธ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 66 สังกัดพรรคไทยรักไทย เมื่อ พ.ศ. 2544 แต่ไม่ได้รับเลือกตั้ง ต่อมานายสุธรรม แสงประทุม ลาออก ยงยุทธจึงได้รับเลื่อนขึ้นมาเป็นแทน
งานการเมือง > สมาชิกสภาผู้แทนราษฎร

ยงยุทธ นพเกตุ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดระนอง สังกัดพรรคสยามประชาธิปไตย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดระนอง สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดระนอง สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัดพรรคไทยรักไทย (เลื่อนแทน)
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
รถไฟใต้ดินหนานทง

รถไฟใต้ดินหนานทง (จีนตัวย่อ: 南通轨道交通; จีนตัวเต็ม: 南通軌道交通; อังกฤษ: Nantong Rail Transit) เป็นรถไฟใต้ดินในนครหนานทงมณฑลเจียงซู ประเทศจีน คาดว่าเปิดให้บริการครั้งแรกวันที่ พ.ศ. 2565
เส้นทางในปัจจุบัน

| สาย | ภาษาจีน | สถานีปลายทาง | สถานีปลายทาง | จำนวนสถานี | ระยะทาง (กม> ) | วันที่เปิดให้บริการ | ความยาว |
| --- | --- | --- | --- | --- | --- | --- | --- |
| สาย 1 | 一號線 | ผิงเฉา | เจิ้นซิงลู่ | 28 | 39.182 กม. | 2022-11-10 !10 พฤศจิกายน พ.ศ. 2565 | 24.4 ม. |
เส้นทางที่กำลังก่อสร้าง

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| สีเส้นทาง | สาย | ชื่อภาษาจีนก่อสร้าง | เส้นทาง | จำนวนสถานี | ความยาว |  | เปิดให้บริการครั้งแรก |
|  | สาย 2 | สายต่อตะวันตก | เซียนเฟิง  ถึง ซิ่งฝู | 17 | 20.4กม. | 26ตุลาคม พ.ศ. 2561 | พ.ศ. 2566 |
ยาชิกะ

ยาชิกะ (ญี่ปุ่น: 株式会社ヤシカ; โรมาจิ: Kabushikigaisha Yashika)  บริษัทผู้ผลิตกล้องถ่ายภาพของประเทศญี่ปุ่น Yashikaถูกใช้เป็นชื่อกล้องถ่ายภาพของบริษัทฯ เริ่มต้นการผลิตปี พ.ศ. 2492 (ค.ศ. 1949) และได้รวมเข้ากับบริษัทเคียวเซราในปี พ.ศ. 2526(ค.ศ. 1983) ในปี 1974 ได้ร่วมมือกับบริษัทเลนส์ของเยอรมัน คาร์ล ไซซ์
Yashica MF-2 super
บอดี้ (35 mm.SLR Bodies)

FR Series
FX Series
107MP,108MP,109MP
Dental Eye
เลนส์ (Lenses)

Wide-Angle
Normal
Moderate telephoto
Telephoto
Macro
Zoom
ยาซีน มลิก

| ยาซีน มะลิก |
| --- | --- |
มลิกเมื่อปี 2006
เกิด:  (1966-04-03) 3 เมษายน ค.ศ. 1966 (58 ปี) ศรีนคร รัฐชัมมูและกัศมีร์ ประเทศอินเดีย
ศิษย์เก่า: วิทยาลัยศรีปรทัป
สำนักงาน: ประธาน แนวหน้าปลดปล่อยชัมมูกัศมีร์
พรรคการเมือง: แนวหน้าปลดปล่อยชัมมูกัศมีร์] คณะฮูร์รียัตร่วมทุกพรรค
ถูกกล่าวหา: สมคบคิดอาชญากรรม มีส่วนเกี่ยวข้องกับองค์กรก่อการร้าย
สถานะตุลาการ: จำคุกตลอดชีวิต
คู่สมรส: Mushaal Hussein Mullick (สมรส 2009)
บุตร: 1
ยาซีน มลิก (อักษรโรมัน: Yasin Malik, เกิด 3 เมษายน 1966) เป็นผู้นำแบ่งแยกดินแดนและอดีตทหารชาวกัศมีร์ ผู้สนับสนุนการแบ่งแยกดินแดนกัศมีร์เป็นเอกราชจากทั้งอินเดียและปากีสถาน เขาเป็นประธานแนวหน้าปลดปล่อยชัมมูกัศมีร์ ซึ่งเดิมทีเป็นกลุ่มก่อความรุนแรงติดอาวุธระดับแถวหน้าในหุบเขากัศมีร์ มลิกประกาศเลิกใช้ความรุนแรงในปี 1994 และเริ่มเจริญรอยตามวิถีแบบสันติเพื่อให้ได้ซึ่งข้อตกลงในข้อพิพาทกัศมีร์ ในเดือนพฤษภาคม 2022 มลิกถูกตัดสินมีความผิดฐานสมคบคิดในอาชญากรรมและก่อสงครามต่อรัฐ เขาถูกตัดสินจำคุกตลอดชีวิต
อ่านเพิ่ม

"Court orders framing of charge against Yasin Malik, Hafiz Saeed, others". The Economic Times. PTI. 20 March 2022.{{cite news}}:  CS1 maint: others (ลิงก์)
"Delhi court orders framing of charge against Yasin Malik, Hafiz Saeed, others". The Hindu. PTI. 20 March 2022.{{cite news}}:  CS1 maint: others (ลิงก์)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  สหรัฐ
รัสเซีย-1

| --- | --- |

ประเทศ:  รัสเซีย
พื้นที่แพร่ภาพ: Russia and Worldwide
เครือข่าย: VGTRK
สำนักงานใหญ่: Moscow, Russia 
แบบรายการ
ระบบภาพ: 576i 16:9 (SDTV) 1080i 16:9 (HDTV)
ความเป็นเจ้าของ
เจ้าของ: รัฐบาลรัสเซีย 
ช่องรอง: Russia-2  (closed), Carousel, Russia-K, Russia-24, Sport, RTR-Planeta
ประวัติ
เริ่มออกอากาศ: 13 May 1991
ชื่อเดิม: 1965–1967: Program Three 1967–1971: Program Two 1972–1984: USSR Television All-Union Program Two 1984–1991: All-Union Channel 2 1991: Russian Television 1991–1997, 1998–2002: RTR 1997–1998: RTR1 2002–2010: Russia
ลิงก์
เว็บไซต์: http://russia.tv
ออกอากาศ

ภาคพื้นดิน
Analogue: Channel 3 (1965–1967) Channel 2 (Since 1967)
เคเบิลทีวี
Natsionalnye Kabelnye Seti: Channel 1
 
รัสเซีย-1 (รัสเซีย: Россия-1) เป็นสถานีโทรทัศน์ในการกำกับของรัฐบาลรัสเซียภายใต้บรรษัทกิจการวิทยุโทรทัศน์แห่งสหพันธรัฐรัสเซีย  (รัสเซีย: Всероссийская государственная телевизионная и радиовещательная компания) หรือ VGTRK (รัสเซีย: ВГТРК) เริ่มออกอากาศครั้งแรกเมื่อวันที่ 13 พฤษภาคม พ.ศ. 2534 โดยสืบทอดคลื่นความถี่การออกอากาศจากสถานีวิทยุโทรทัศน์กลางแห่งสหภาพโซเวียต ช่องรายการรวมสหภาพช่อง 2 โดยแรกเริ่มออกอากาศในชื่อ Russian Television (รัสเซีย: Российское телевидение) ก่อนเปลี่ยนชื่อเป็น RTR (รัสเซีย: РТР) และ รัสเซีย (รัสเซีย: Россия) ตามลำดับ โดยชื่อปัจจุบันเริ่มใช้ในปี พ.ศ. 2553
รายการที่ออกอากาศ เน้นรายการข่าว (ภายใต้ตราสินค้ารายการข่าว "เวสติ" (รัสเซีย: Вести) ) โดยมีข่าวภาคหลักออกอากาศในเวลา 20:00 น. นอกจากนี้ยังมีช่วงเวลารายการภูมิภาคในชื่อ "เมสโนสเวรียเมีย" (รัสเซีย: Местное время) รวมถึงรายการบันเทิงต่างๆอีกด้วย
รัสเซีย-1 เริ่มออกอากาศคู่ขนานด้วยระบบโทรทัศน์ความละเอียดสูงผ่านโทรทัศน์ดาวเทียมในชื่อ รัสเซีย-1 เอชดี เมื่อวันที่ 1 กรกฎาคม พ.ศ. 2559 ซึ่งรายการทุกรายการของรัสเซีย-1 ซึ่งออกอากาศคู่ขนานกัน ยกเว้นโฆษณาคั่นรายการซึ่งจะแยกออกจากกัน ทั้งนี้ สำหรับรัสเซีย-1 ในระบบความคมชัดมาตรฐานยังคงออกอากาศในอัตราส่วน 4:3 และในวันที่ 16 มกราคม พ.ศ. 2560 รัสเซีย-1 จะดำเนินการปรับอัตราส่วนจอในการออกอากาศเป็น 16:9
แหล่งข้อมูลอื่น

เว็บไซต์ทางการ เก็บถาวร 2015-12-31 ที่ เวย์แบ็กแมชชีน (รัสเซีย)
เว็บไซต์บรรษัทกิจการวิทยุโทรทัศน์แห่งสหพันธรัฐรัสเซีย (รัสเซีย)
เว็บไซต์ฝ่ายการตลาด บรรษัทกิจการวิทยุโทรทัศน์แห่งสหพันธรัฐรัสเซีย (อังกฤษ)
รถไฟใต้ดินหนิงปัว

รถไฟใต้ดินหนิงปัว (จีนตัวย่อ: 宁波轨道交通; จีนตัวเต็ม: 寧波軌道交通; อังกฤษ: Ningbo Rail Transit) เป็นรถไฟใต้ดินในนครหนิงปัวมณฑลเจ้อเจียง ประเทศจีน เปิดให้บริการครั้งแรกในปี พ.ศ. 2557 ปัจจุบันมี 4 เส้นทาง ระยะทาง 154.26 กม.
เส้นทางในปัจจุบัน

| สีเส้นทาง | สาย | ภาษาจีน | เส้นทาง | จำนวนสถานี | ความยาว | เปิดให้บริการครั้งแรก | ความยาว |
| --- | --- | --- | --- | --- | --- | --- | --- |
|  | สาย 1 | 一號線 | เกาเฉียวตะวันตก ถึง เสียปู่ | 29 | 46.17กม. | 30 พ.ค. พ.ศ.  2557 |  |
|  | สาย 2 | 二號線 | ท่าอากาศยานลู่โข่วลี่เช่อ ถึง ชงย๋วนลู่ | 25 | 33.95กม. | 26 ก.ย. พ.ศ. 2558 |  |
|  | สาย 3 | 三號線 | จินไฮ้ลู่ ถึง ต้าทงเฉียว | 24 | 38.63กม. | 30 มิ.ย. พ.ศ. 2562 |  |
|  | สาย 4 | 三號線 | จู๋เฉิง ถึง ตงเฉียนหู | 25 | 36.11กม. | 23 ธ.ค. พ.ศ. 2563 |  |
ระเบียงภาพ

สาย1
สาย2
สาย3
สาย4
รถไฟใต้ดินหางโจว

รถไฟใต้ดินหางโจว (จีน: 杭州地铁) เป็นเส้นทางรถไฟใต้ดินในเมืองหางโจว ประเทศจีน โดยเริ่มก่อสร้างในเดือนมีนาคม ค.ศ. 2006 และเปิดให้บริการครั้งแรกในวันที่ 24 พฤศจิกายน ค.ศ. 2012 โดยเส้นทางแรก คือ สาย 1 มีระยะทาง 48 กิโลเมตร 30 สถานี
เส้นทาง

| เส้นทาง | ปลายทาง (เขต) | ปลายทาง (เขต) | เปิดให้บริการ | ส่วนต่อขยายล่าสุด | ระยะทาง km | จำนวนสถานี |  |
| --- | --- | --- | --- | --- | --- | --- | --- |
|  1  | เซียงหู (เซียวชาน) | ท่าอากาศยานนานาชาติเซียวซาน (เซียวชาน) | 2012 | 2020 | 53.1 | 33 |  |
|  2  | Chaoyang (เซียวชาน) | Liangzhu (ยฺหวีหาง) | 2014 | 2017 | 43.3 | 33 |  |
|  3  | Xingqiao (หลินผิง) | Wushanqiancun (ยฺหวีหาง) Shima (ซีหู) | 2022 | 2022 | 57.5 | 37 |  |
|  4  | Chihua Street (ซีหู) | Puyan (ปินเจียง) | 2015 | 2022 | 46.8 | 32 |  |
|  5  | Jinxing (ยฺหวีหาง) | Guniangqiao (เซียวชาน) | 2019 | 2020 | 53.9 | 38 |  |
|  6  | Goujulong (ช่างเฉิง) | West Guihua Road (ฟู่หยาง) Shuangpu (ซีหู) | 2020 | 2021 | 58.5 | 34 |  |
|  7  | Jiangdong'er Road (เฉียนถัง) | Wushan Square (ช่างเฉิง) | 2020 | 2022 | 47.5 | 24 |  |
|  8  | South Wenhai Road (เฉียนถัง) | Xinwan Road (เฉียนถัง) | 2021 | – | 17.2 | 9 |  |
|  9  | Guanyintang (ช่างเฉิง) | Long'an (หลินผิง) | 2021 | 2022 | 29.5 | 19 |  |
|  10  | Yisheng Road (ยฺหวีหาง) | Huanglong Sports Center (ซีหู) | 2022 | 2023 | 14.7 | 12 |  |
|  16  | Lvting Road (ยฺหวีหาง) | Jiuzhou Street (หลินอัน) | 2020 | – | 35.1 | 12 |  |
|  19  | West Railway Station (ยฺหวีหาง) | Yongsheng Road (เซียวชาน) | 2022 | – | 59.14 | 17 |  |
| รวม | รวม | รวม | รวม | รวม | 516 | 300 |  |
แหล่งข้อมูลอื่น

Hangzhou Metro (official site)
Urbanrail page on the Hangzhou Metro
แผนที่สายรถไฟใต้ดินหางโจวที่เปิดให้บริการ
รัฐภูมิ อยู่พร้อม

รัฐภูมิ อยู่พร้อม อดีตทหารเรือชาวไทย  ผู้พายเรือคายัคคนเดียวเป็นระยะทาง 1500 ไมล์ ตลอดชายฝั่งทะเลอันดามัน และอ่าวไทย เมื่อ พ.ศ. 2545-2547
รัฐภูมิ เป็นชาวจังหวัดตราด เป็นบุตรของนายมิ่ง และนางเชื้อน อยู่พร้อม  บิดาเป็นทหารเรือ และรัฐภูมิก็เคยรับราชการทหารเรือ สังกัดกรมนาวิกโยธิน แต่ลาออกจากราชการเมื่อบิดาเสียชีวิต เพื่อไปทำธุรกิจส่วนตัว  รัฐภูมิมีแรงบันดาลใจในการพายเรือทางไกล จากการที่มักจะพาแม่ไปท่องเที่ยวในที่ต่างๆ ทั่วไทย เขานัดจะพาแม่ไปเที่ยวภาคใต้ของไทยเป็นครั้งแรก  แต่ไม่สามารถทำได้ เนื่องจากแม่ถูกฆาตกรรมพร้อมกับหลานสาว เมื่อวันที่ 28 สิงหาคม พ.ศ. 2542  หลังจากน้องสาวของรัฐภูมิไปติดหนี้สินจากผู้มีอิทธิพลในจังหวัดจันทบุรี
หลังจากเวลาผ่านไป 3 ปี รัฐภูมิตัดสินใจพายเรือคายัคไปทั่วชายฝั่งทะเลไทย เริ่มต้นจากบริเวณคอคอดกระ จังหวัดระนอง ตั้งแต่วันที่ 28 สิงหาคม พ.ศ. 2545 ซึ่งเป็นวันคล้ายวันเสียชีวิตของแม่และหลานสาว เลียบชายฝั่งตะวันตกของภาคใต้ถึงจังหวัดสตูล แล้วข้ามไปจังหวัดนราธิวาส พายเรือเลียบชายฝั่งตะวันออกของภาคใต้ถึงกรุงเทพมหานคร พายเลียบชายฝั่งทะเลภาคตะวันออก กลับถึงบ้านที่ เกาะช้าง จังหวัดตราด เมื่อวันที่ 3 มีนาคม พ.ศ. 2547 เป็นอันสิ้นสุดการเดินทาง
ตลอดการเดินทางรัฐภูมิอาศัยที่พักของชาวบ้านริมฝั่งทะเล และศึกษาวิถีชีวิตคนท้องถิ่นไปตลอดเส้นทาง รัฐภูมิเปิดเว็บไซต์ชื่อ www.1500miles.com เพื่อบันทึกภาพถ่าย การเดินทาง และเป็นศูนย์กลางการติดต่อกับผู้อื่น นอกจากนี้ยังมีทีมงานถ่ายทำภาพยนตร์ของบริษัท พาโนรามา  มาถ่ายทำเบื้องหลังการเดินทางเป็นระยะ เพื่อนำไปตัดต่อเป็นสารคดีเรียลลิตี้โชว์ ฉายทางโทรทัศน์ชื่อ "500 วัน 1500 ไมล์" ออกอากาศเมื่อเดือนกันยายน 2548
หลังเหตุการณ์คลื่นสึนามิเนื่องจากแผ่นดินไหวในมหาสมุทรอินเดีย พ.ศ. 2547 เข้าทำลายชายฝั่งทะเลอันดามันที่รัฐภูมิรอนแรมใช้ชีวิตอยู่ เขาเดินทางเข้าไปช่วยเหลือฟื้นฟูชาวบ้านผู้ประสบภัยพิบัติ ต่อมาได้ร่วมกับอาสาสมัครก่อตั้งชมรมชื่อ ชมรม 1500 ไมล์ และปัจจุบันกลายเป็น มูลนิธิ 1500 ไมล์ มีวัตถุประสงค์เพื่อบรรเทาความเดือดร้อนและฟื้นฟูชีวิตความเป็นอยู่ของผู้ประสบภัย และรณรงค์การอนุรักษ์ทรัพยากรธรรมชาติทางน้ำ
แหล่งข้อมูลอื่น

www.1500miles.com เว็บไซต์บันทึกการเดินทาง
www.1500miles.org เว็บไซต์ มูลนิธิ 1500 ไมล์ เก็บถาวร 2007-12-15 ที่ เวย์แบ็กแมชชีน
ยาชุด

ยาชุด หมายถึง ยาหลายๆ อย่างที่จัดใส่รวมไว้ในซองเดียวกันเพื่อรับประทานพร้อมกันตั้งแต่ 2 เม็ดขึ้นไป อาจเป็น ยาชุดสด ซึ่งหมายถึง ยาชุดที่ได้รับหลังจากผู้ขายซักถามอาการเจ็บป่วยผู้ซื้อแล้วจึงจัดตามอาการ หรือ ยาชุดแห้ง ซึ่งหมายถึง ยาชุดที่จัดเตรียมไว้แล้วเป็นซองๆ พร้อมจำหน่าย ยาชุดถูกใช้ทั้งในกลุ่มผู้ใหญ่และกลุ่มเด็ก โดยยาชุดที่จัดให้เด็กจะเป็นยาชนิดเดียวกับที่จัดให้กับผู้ใหญ่ แต่เพียงนำมาหักแบ่งเป็นเสี้ยว หรือบดเป็นผงรวมกันในซอง
อันตรายที่เกิดจากยาชุด

เนื่องจากยาที่นำมาจัดใส่เป็นชุด มักจะประกอบด้วยยาอันตรายและยาที่ต้องควบคุมเป็นพิเศษ เช่น ยาชุดแก้ปวดบางชุด ซึ่งอาจเรียกว่า ยาชุดคลายเส้น ยาชุดนวด ยาชุดประดงเส้น ยากลุ่มนี้มักจะประกอบด้วย Dipyrone, Aspirin, Phenylbutazone, Prednisolone หรือ Dexamethasone อีกตัวอย่างหนึ่ง ยาชุดที่ทำให้รู้สึกอยากอาหาร ที่เรียกว่า ยาชุดอ้วน จะประกอบด้วย Prednisolone หรือ Dexamethasone เป็นหลักเช่นกัน ปัจจุบัน ยาอันตรายหลายชนิดถูกห้ามผลิตแล้ว ถึงแม้ผู้ที่ใช้ยารู้สึกได้กับการลดอาการปวด และมีความอยากอาหารเพิ่มขึ้น แต่จากการสังเกตและสอบถามอาการ ผู้ป่วยเหล่านี้จะมีอาการกระเพาะทะลุ เบาหวาน ความดันโลหิตสูง ติดตามมาภายหลัง
แหล่งข้อมูลอื่น

ยาชุดคืออะไร
ร่างประวัติศาสตร์ราชวงศ์ชิง

ร่างประวัติศาสตร์ราชวงศ์ชิง เป็นร่างประวัติศาสตร์อย่างเป็นทางการของราชวงศ์ชิงที่รวบรวมและเขียนโดยทีมนักประวัติศาสตร์กว่า 100 คน นำโดย Zhao Erxun ซึ่งได้รับการว่าจ้างจากรัฐบาลเป่ย์หยาง ของสาธารณรัฐจีน ร่างดังกล่าวได้รับการตีพิมพ์ในปี 1928 แต่สงครามกลางเมืองจีนทำให้โครงการขาดเงินทุนและยุติลงในปี 1930 ทั้ง 2 ฝ่ายในสงครามกลางเมืองจีนคือ สาธารณรัฐประชาชนจีนและสาธารณรัฐจีนได้พยายามร่างให้เสร็จ
รถไฟใต้ดินอัมสเตอร์ดัม

| Amsterdam Metro |
| --- | --- |
รถไฟฟ้าที่ Weesperplein

ข้อมูลทั่วไป
เจ้าของ: อัมสเตอร์ดัม
ที่ตั้ง: อัมสเตอร์ดัมและปริมณฑล
ประเภท: รถไฟใต้ดิน และรถไฟฟ้ารางเบา
จำนวนสาย: 4
จำนวนสถานี: 52
การให้บริการ
เริ่มดำเนินงาน: ค.ศ. 1977
ผู้ดำเนินงาน: Gemeentelijk Vervoerbedrijf
จำนวนขบวน: 106 คัน
ข้อมูลทางเทคนิค
ระยะทาง: 42.5 km (26.41 mi)
รางกว้าง: 1,435 mm (4 ft 8 1⁄2 in) (สแตนดาร์ดเกจ)
ความเร็วสูงสุด: 70 km/h (43 mph)
รถไฟใต้ดินอัมสเตอร์ดัม เป็นระบบขนส่งมวลชนแบบผสม (รถไฟใต้ดิน และรถไฟฟ้ารางเบา) ที่ให้บริการในเขตกรุงอัมสเตอร์ดัมและปริมณฑล ดำเนินการโดย Gemeentelijk Vervoerbedrijf
รถไฟใต้ดินมีจำนวน 4 เส้นทาง โดยมีสามเส้นทางเริ่มต้นที่สถานี Amsterdam Centraal โดยสายที่ 53 และ 54 เชื่อมต่อที่เมือง Diemen, Duivendrecht และ Amsterdam Zuidoost และสายที่ 51 เชื่อมต่อไปยังเมือง Amstelveen สายวงแหวน (สายที่ 50) เชื่อมต่อ Amsterdam Zuidoost ไปทางทิศตะวันตก โดยตัดผ่านตัวเมือง
โครงข่าย

รถไฟใต้ดินมีจำนวน 4 เส้นทาง ได้แก่สาย Gein และสาย Gaasperplas (รวมกันเป็นสาย Oost) สาย Amstelveen และสายวงแหวน
| เส้นทาง | ชื่อ | สี | สี | ต้นทาง/ปลายทาง | เปิดให้บริการ | จำนวนสถานี | ผู้โดยสาร (2009) |
| --- | --- | --- | --- | --- | --- | --- | --- |
| 50 | สายวงแหวน | เขียว |  | Isolatorweg – Gein | 1997 | 20 | 100 200 |
| 51 | สาย Amstelveen | ส้ม |  | Westwijk – Amsterdam Centraal | 1990 | 29 | 60 800 |
| 52 | สาย Noord/Zuid | น้ำเงิน |  | Noord - Amsterdam Zuid | 2017 (?) | 8 | - |
| 53 | สาย Gaasperplas | แดง |  | Gaasperplas – Amsterdam Centraal | 1977 | 14 | 60 600 |
| 54 | สาย Gein | เหลือง |  | Gein – Amsterdam Centraal | 1977 | 15 | 73 500 |
ขบวนรถไฟฟ้า

มีขบวนรถไฟฟ้าทั้งหมด 106 คัน
| ภาพ | ประเภท | คำอธิบาย |
| --- | --- | --- |
|  | ซีรีส์ M1, M2 and M3  ให้บริการในสาย 53 และ 54   สร้างโดย LHB (44 คัน) | จำนวนคันต่อขบวน: 2 ความยาว: 37.5 เมตร ความกว้าง: 3.0 เมตร น้ำหนัก: 54.0 ตัน ความเร็วสูงสุด: 70 กิโลเมตรต่อชั่วโมง พลัง: 4 x 195 กิโลวัตต์ ความดันไฟฟ้า: 750 โวลต์ |
|  | Series S1 and S2  Hybrid metro/tram units for operation on line 51   Built by BN (25 units total) | Cars per unit: 2 Length: 30.6 m Width: 2.65 m Weight (fully loaded): 48.5 tonnes (72.0 tonnes) Maximum speed: 70 km/h Power: 6 x 77 kW DC power supply: 600/750 volts |
|  | Series M4 and S4  Light metro units for operation on lines 50 and 51   Built by CAF (33 M4 units, 4 S3 units) | Cars per unit: 2 Length: 30.9 m Width: 2.7 m Weight (fully loaded): 48.0 tonnes (72.0 tonnes) Maximum speed: 70 km/h Power: 6 x 70 kW DC power supply: 750 volts |
|  | Series M5  Full metro units for lines 50, 53 and 54   Built by Alstom (28 units total) | Cars per unit: 6 Length: 116.2 m Width: 3.0 m Weight: 190 tonnes Maximum speed: 90 km/h Power: 16x200 kW DC power supply: 750 volts |